"Setswana Puo ya Gae (HL)/P2 15 DBE/Ngwanaitseele 2019 NSC POTSO 10: POTSO YA TLHAMO MASEGO – G Mokae Lemorago la ga Masego la go golela mo dipolaseng gammogo le go betelelwa ga gagwe ga di a ka tsa mo kgoreletsa ka gope mo go tsweleleng pele mo botshelong. Tshegetsa tlhagiso e, o ikaegile ka go atlega ga ga Masego go tswa mo pading e. Boleele jwa tlhamo ya gago e nne mafoko a a ka nnang 400–450. [25] POTSO 11: DIPOTSO TSE DIKHUTSHWANE MASEGO – G Mokae Buisa nopolo e e latelang, mme o arabe dipotso. NOPOLO C 'Ke a go rata rre …' Masego a mmolelela, e tswa e ne e se tlwaelo mo bantshong go dira jalo, a gapilwe ke maikutlo a motsotso. A tshotse founu ka la moja, seatla se se bulegileng sa molema a se beile fa galaseng ka maiteko a go ama rraagwe. 'Ke a leboga ngwanaka le nna ke a go rata,' a araba fa a baya la moja kgatlhanong le la gagwe la molema mo galaseng. 5 Madi a ngwana le motsadi a kgabaganya searogantshi sa maitirelo sa motho, mme ba tlhakanela botlhoko jwa gagwe mo dipelong tsa bona tse pedi. Rraagwe e ne e le setshwano sa ga Jeso mo sefapanong ka tsela eo a neng a lebile leso le le atamelang mo matlhong; a sa ponye. 'Ga re na nako e ntsi morwadiake, ka jalo o tlaa intshwarela fa ke tabogaka, ke 10 sobolokanya …' 'Go siame rra, ke a tlhaloganya.' 'A ke simolole ka go kopa maitshwarelo gape go bo ke go beditse thata tsatsi lele …' A mo tsena ganong. 'Ga go tshwenye rra; ke a itse gore o ne o batla go mpetlela 15 bokamoso jo bontle.' 'Ke a leboga ngwanaka, fela go na le selo se sengwe seo o tshwanelang ke go se itse, le go se tlhaloganya.' a tswelela pele. 'Ka nako ya rona ya bošwa, re ne re sa kgone go lora ka go ya sekolong. Batsadi ba rona ba ne ba nna mo polaseng ya ga base Schoeman kwa Groot Marico fela jaaka re ne re dula kwa go ya ga van 20 Jaarsveld kwa Silkatsnek. Bofelong jwa dikgwedi tse dingwe, o ne a tle a nee lelapa lengwe le lengwe la badiredi ba gagwe ba bantsho kgetsi ya bopi, mašwi namanyana jalo jalo …' 'Ke reeditse rre.' Kwalololo e ileditswe Phetla"